CELEX: 32019D0984
Language: lt
Date: 1559692800000
Title: 2019 m. birželio 5 d. Europos Parlamento ir Tarybos sprendimas (ES) 2019/984, kuriuo dėl maksimalaus transporto priemonės ilgio, kai dėl kabinų pagerėja aerodinaminės savybės, energijos vartojimo efektyvumas ir saugos savybės, specialių taisyklių įgyvendinimo termino iš dalies keičiama Tarybos direktyva 96/53/EB

20.6.2019   
               
               
                  LT
               
               
                  Europos Sąjungos oficialusis leidinys
               
               
                  L 164/30
               
            
         EUROPOS PARLAMENTO IR TARYBOS SPRENDIMAS (ES) 2019/984
         2019 m. birželio 5 d.
         kuriuo dėl maksimalaus transporto priemonės ilgio, kai dėl kabinų pagerėja aerodinaminės savybės, energijos vartojimo efektyvumas ir saugos savybės, specialių taisyklių įgyvendinimo termino iš dalies keičiama Tarybos direktyva 96/53/EB
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 91 straipsnio 1 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         pasikonsultavę su Regionų komitetu,
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     Tarybos direktyva 96/53/EB (3) buvo iš dalies pakeista Europos Parlamento ir Tarybos direktyva (ES) 2015/719 (4), siekiant sumažinti energijos suvartojimą ir išmetamą šiltnamio efektą sukeliančių dujų kiekį pritaikyti teisės aktus prie technologijų raidos ir kintančių rinkos poreikių ir sudaryti palankesnes sąlygas įvairiarūšiam vežimui;
                  
               
                     (2)
                  
                  
                     pagerinus variklinių transporto priemonių kabinų aerodinamines savybes, būtų galima ženkliai padidinti transporto priemonių energijos vartojimo efektyvumą. Tačiau šis patobulinimas dėl Direktyvoje 96/53/EB nustatytų maksimalaus ilgio apribojimų buvo neįmanomas nesumažinant transporto priemonės apkrovos gebos. Todėl Direktyva (ES) 2015/719 buvo nustatyta nuo maksimalaus ilgio apribojimų nukrypti leidžianti nuostata;
                  
               
                     (3)
                  
                  
                     Direktyva (ES) 2015/719 nustatyta nuo maksimalaus ilgio apribojimų nukrypti leidžianti nuostata turėtų būti pradėta taikyti dieną, kurią sueina trys metai po būtinų techninių tipo patvirtinimo dalinių pakeitimų perkėlimo į nacionalinę teisę arba taikymo pradžios dienos;
                  
               
                     (4)
                  
                  
                     siekiant užtikrinti, kad aerodinaminių kabinų nauda, susijusia ne tik su sunkiasvorių krovininių transporto priemonių energijos vartojimo efektyvumu, bet ir geresnio matomumo užtikrinimu vairuotojams, kitų eismo dalyvių sauga, taip pat vairuotojų sauga ir patogumu, būtų galima pasinaudoti kuo greičiau, būtina užtikrinti, kad tokias aerodinamines kabinas būtų galima pradėti diegti nepagrįstai nedelsiant, kai tik bus nustatyti būtini tipo patvirtinimo reikalavimai;
                  
               
                     (5)
                  
                  
                     transporto sektoriui ir įrangos gamintojams reikia pakankamai laiko, kad galėtų sukurti naujas paslaugas ir produktus. Kad būtų galima pajusti lankstesnių kabinos projektavimo taisyklių naudą, svarbu, kad Komisija imtųsi veiksmų, kuriais būtų užtikrinta, kad būtinos techninės nuostatos, kuriomis būtų sudarytos sąlygos naujos kartos kabinoms sklandžiai ir greitai patekti į rinką, galėtų būti priimtos kuo greičiau. Be to, Komisija ir valstybės narės, vykdydamos savo atitinkamas funkcijas Motorinių transporto priemonių techniniame komitete, įsteigtame Europos Parlamento ir Tarybos direktyva 2007/46/EB (5), turėtų dėti visas pastangas siekdamos užtikrinti, kad nuomonė būtų pateikiama greitai. Jei Komisijos numatytos priemonės neatitinka to komiteto nuomonės arba jei nuomonė nepareiškiama, Komisija nedelsdama imsis veiksmų pagal Tarybos sprendimo 1999/468/EB (6) 5a straipsnio 4 dalį;
                  
               
                     (6)
                  
                  
                     todėl Direktyva 96/53/EB turėtų būti atitinkamai iš dalies pakeista,
                  
               PRIĖMĖ ŠĮ SPRENDIMĄ:
         
            1 straipsnis
            Direktyvos 96/53/EB 9a straipsnis iš dalies keičiamas taip:
            
                        1)
                     
                     
                        2 dalies antra pastraipa po d punkto pakeičiama taip:
                        „Tuo tikslu pagal Direktyva 2007/46/EB nustatytą sistemą Komisija imasi būtinų priemonių, kad ne vėliau kaip 2019 m. lapkričio 1 d. būtų numatytas šio straipsnio 1 dalyje nurodytų transporto priemonių arba transporto priemonių junginių tipo patvirtinimas.“;
                     
                  
                        2)
                     
                     
                        3 dalis pakeičiama taip:
                        
                           „3.   1 dalis taikoma nuo 2020 m. rugsėjo 1 d.“.
                        
                     
                  
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2019 m. birželio 5 d.
            
               
                  Europos Parlamento vardu
               
               
                  Pirmininkas
               
               A. TAJANI
            
            
               
                  Tarybos vardu
               
               
                  Pirmininkas
               
               G. CIAMBA
            
         
         
            (1)  OL C 62, 2019 2 15, p. 286.
         
            (2)  2019 m. kovo 26 d. Europos Parlamento pozicija (dar nepaskelbta Oficialiajame leidinyje) ir 2019 m. gegužės 22 d. Tarybos sprendimas.
         
            (3)  1996 m. liepos 25 d., Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59).
         
            (4)  2015 m. balandžio 29 d. Europos Parlamento ir Tarybos direktyva (ES) 2015/719, kuria iš dalies keičiama Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 115, 2015 5 6, p. 1).
         
            (5)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus („Pagrindų direktyva“) (OL L 263, 2007 10 9, p. 1).
         
            (6)  1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką (OL L 184, 1999 7 17, p. 23).